stanford-oval/wikipedia huggingface dataset:
ג'וניצ'ירו קואיזומי
ביוגרפיה > נעוריו ותחילת דרכו

קואיזומי נולד בעיר הנמל יוקוסוקה שלחוף מפרץ טוקיו. אביו וסבו מצד אימו היו שניהם חברי הדיאט. סבו היה שר לפני מלחמת העולם השנייה ואביו היה מנכ"ל משרד ההגנה של יפן.
לאחר שסיים את לימודי תואר ראשון בכלכלה באוניברסיטת קיו אשר בטוקיו, נסע ב-1967 ללמוד בבית הספר לכלכלה של לונדון. ב-1969 חזר ליפן בעקבות מות אביו. ב-1978 נשא לאישה את קאיוקו מיאמוטו אך הנישואין הסתיימו בגירושין ארבע שנים לאחר מכן. קואיזומי לא נישא בשנית וכמי שאינו נשוי הוא מחזה נדיר בפוליטיקה היפנית הבכירה.
לקואיזומי שלושה בנים: הבכור קוטרו, שחקן טלוויזיה במקצועו והשני שינג'ירו נולדו בעת שקואיזומי היה נשוי וגרים עם אביהם. הצעיר, יושינגה, נולד לאחר הגירושין וגדל אצל אימו. קואיזומי מעולם לא נפגש עם צעיר בניו ושני הבנים האחרים לא נפגשו עם אימם מאז הפרידה.
ביוגרפיה > קריירה פוליטית

הניסיון הראשון של קואיזומי להיבחר למושב המחוזי בבית הנבחרים שהחזיק אביו נכשל. לאחר מכן היה מזכירו של ראש הממשלה לשעבר טקאו פוקודה. ב-1972 ניסה שוב את כוחו בבחירות לפרלמנט והפעם הצליח לזכות בראשונה מבין אחת עשרה כהונות, כחבר במפלגה הליברלית דמוקרטית ובסיעתו של פוקודה בתוכה.
ב-1988 התמנה לשר הבריאות והרווחה, תפקיד שחזר למלא בשתי ממשלות נוספות לאחר מכן. בין לבין כיהן כשר הדואר והתקשורת החל מ-1992. כאשר הייתה המפלגה באופוזיציה היה שותף לסיעת השינסייקי, בה היו חברים פרלמנטרים צעירים.
שני ניסיונות כושלים לזכות בהנהגת מפלגתו, ב-1995 וב-1999, קדמו לבחירתו לתפקיד ב-24 באפריל 2001 ברוב גדול. זכייתו בבחירות הפנימיות יוחסה לשינוי בשיטת הפריימריז שאיפשר לחברי הסניפים המקומיים של המפלגה להצביע - זכות שהייתה שמורה עד אז לנציגיה בפרלמנט בלבד. יומיים לאחר מכן הצליח להרכיב קואליציה והיה לראש הממשלה.
ביוגרפיה > בראשות הממשלה > מדיניות פנים

קואיזומי פעל כדי להחיות מחדש את הכלכלה העומדת במקום של יפן. על מנת להשיג מטרה זו ראה צורך בשינויים מבניים מקיפים במשק היפני. מטרתו הראשונה הייתה רפורמה במערכת הבנקאית, אשר עברה בהצלחה יחסית והפחיתה את כמות החובות האבודים בבנקים בחצי. את הכלכלן הייזו טקנקה שהיה אחראי על הרפורמה בבנקים מינה לאחר מכן לתפקיד שר הממונה על הרפורמה בדואר.
החשיבות העצומה של שיפור הדואר היפני נובעת מהתפקיד המרכזי שהוא ממלא במשק, מעבר לניהול מערכת הדואר עצמה. רבע מנכסיהם של משקי הבית ביפן מוחזקים כחסכונות בבנק הדואר, כמו גם כמות גדולה של פוליסות ביטוח חיים. הדואר הוא גם המעסיק הגדול ביותר ביפן.
עמדותיו של קואיזומי, ובכללן תוכניתו לרפורמה בדואר, היו מנוגדות לדעתם של רוב תושבי הכפר והאזורים החקלאיים ביפן. קואיזומי הוביל תזוזה של המפלגה ממוקדי הכוח המסורתיים שלה בפריפריה אל אוכלוסיית הערים. בהתאם לכך נקט גם מדיניות של הפחתת הסובסידיות לחקלאות. מהלכים אלה הפכו את קואיזומי לדמות שנויה במחלוקת, אם גם אהודה על הרוב, במפלגתו וביפן בכלל.
המשק היפני הראה ב-2003–2005 סימני התאוששות שהתבטאו בעליות שערים בבורסת טוקיו ובתחזיות אופטימיות של קרן המטבע הבינלאומית לצמיחה כלכלית עתידית ביפן. בנוסף, החלה יפן לצאת מתקופת הדפלציה שפקדה אותה במהלך כהונתו.
ביוגרפיה > בראשות הממשלה > מדיניות חוץ

גולת הכותרת של מדיניות החוץ של ממשלת קואיזומי הייתה היחסים הקרובים עם ארצות הברית ועם הנשיא בוש. יפן שלחה כוחות להילחם במלחמת עיראק לצד האמריקאים. קואיזומי אישר הרחבה של הצבא היפני, אשר באופן מסורתי היה קטן מאז מלחמת העולם השנייה. ב-2001 הורחבו סמכויותיה של יפן להתערב צבאית מחוץ לאדמתה.
באוגוסט 2005, במלאת שישים שנה לתום מלחמת העולם השנייה, הביע קואיזומי חרטה בשם היפנים על הסבל שגרמה ארצם במלחמה. ההתנצלות התקבלה על ידי רבים במחאה. קוריאה הדרומית וסין לא ראו בעין יפה את ביקוריו של קואיזומי במקדש יסוקוני, המכבד את לוחמיה של יפן ממלחמת העולם השנייה ובהם גם פושעי מלחמה.
ביוגרפיה > בראשות הממשלה > אהדת הציבור

עם בחירתו היה קואיזומי מנהיג אהוד מאוד, הזוכה לשיעורי תמיכה גבוהים, על אף ההתנגדות לרפורמות שהנהיג. הוא נבחר מחדש ב-2003 וההתאוששות הכלכלית עזרה לתדמיתו והגבירה את התמיכה בו. תמיכה זו צנחה במידה רבה ב-2004 בגלל הצעה לקצץ בזכויות הפנסיה של העובדים וגרמה לניצחון דחוק בלבד בבחירות לבית העליון של הדיאט באותה שנה. עם זאת, כאשר פיזר את הבית התחתון ב-8 באוגוסט 2005 כדי להשיג רוב גדול שיאפשר לו להעביר את הרפורמה בדואר, זכה המהלך להצלחה רבה והמפלגה הליברלית אכן זכתה ברוב גדול. שיעורי התמיכה בקואיזומי עלו גם הם משמעותית בעקבות המהלך.
גוסטב ניהולם

| --- | --- |

 לידה:  27 בינואר 1880 סטוקהולם 
 פטירה:  12 בספטמבר 1957 (בגיל 77) סטוקהולם, שוודיה 
 הישג בולט:  היה מס' 20 בעולם בשנת 1920
 מד כושר מרבי:  2510 (בינואר 1920)
 מדינה:  שוודיה
 
גוסטב ניהולם (בשוודית: Gustaf Nyholm‏; 27 בינואר 1880 – 12 בספטמבר 1957) היה שחמטאי שוודי, אלוף שוודיה בשחמט שבע פעמים (בין השנים 1917–1923) ואלוף ארצות הצפון בשנת 1917.
ניהולם, יליד סטוקהולם, הגיע למקום השישי בתחרות קופנהגן בשנת 1907 (בה ניצח פאול לאונהרדט). בשנת 1909 הוא הגיע למקום השני, אחרי יואל פרידליזיוס, בתחרות גטבורג, האליפות השביעית של ארצות הצפון. בשנת 1912 הגיע ניהולם למקום ה-11 בתחרות סטוקהולם, האליפות השמינית של ארצות הצפון (ניצח: אלכסנדר אלכין). בשנת 1916 הוא חלק מקום 6-7 בתחרות קופנהגן, האליפות התשיעית של ארצות הצפון (ניצח: פאול יונר). בשנת 1917 ניצח ניהולם באליפות העשירית של ארצות הצפון שהתקיימה באוסלו. בשנת 1919 חלק מקום 7-8 בתחרות גטבורג (האליפות האחת עשרה של ארצות הצפון, בה ניצחו: רודולף שפילמן ואנטון אולסון).
ניהולם שיחק בנבחרתה האולימפית של שוודיה באולימפיאדת השחמט 1927, האולימפיאדה הראשונה שהתקיימה בלונדון, בלוח השני השיג תוצאה של +3 -8 =4 (+ ניצחונות – הפסדים = תוצאות תיקו).
הערות שוליים

↑  Campionati nazionali della Svezia
↑  1st Chess Olympiad: London 1927, Sweden, באתר OlimpBase
ג'ורג' רולינסון

| --- | --- |

 לידה:  23 בנובמבר 1812 צ'דינגטון, הממלכה המאוחדת 
 פטירה:  6 באוקטובר 1902 (בגיל 89) קנטרברי, הממלכה המאוחדת של בריטניה הגדולה ואירלנד 
 ענף מדעי:  היסטוריה, תאולוגיה 
 מקום לימודים:  טריניטי קולג' 
 מוסדות:  אוניברסיטת אוקספורד 
 בן או בת זוג:  לואיזה צ'רמסייד (6 ביולי 1846–ערך בלתי־ידוע) 
 
ג'ורג' רולינסון (באנגלית: George Rawlinson; ‏23 בנובמבר 1812 – 7 באוקטובר 1902) היה חוקר, היסטוריון ותאולוג אנגלי במאה ה-19.
חייו

רולינסון נולד באוקספורדשייר, והיה אחיו הצעיר של הנרי רולינסון.
לאחר שקיבל את התואר שלו באוניברסיטת אוקספורד (מטריניטי קולג') בשנת 1838, הוא קיבל מענק מחקר באקסטר קולג', אוקספורד, בשנת 1840. בין 1842 ל-1846 היה שם עמית ומרצה. הוא קיבל את התואר פרופסור בשנת 1841. בשנת 1859 היה מרצה לתאולוגיה נוצרית, והיה ראש הקתדרה להיסטוריה עתיקה על שם קמדן בין השנים 1861–1889.
בשנת 1872 הוא התמנה לקאנון של קנטרברי, וב-1888 היה לרקטור של כל הקדושים (Rector of All Hallows). בשנת 1873 הוא מונה למשגיח כינוס מנהיגי הכנסייה של קנטרברי.
בשנת 1846 נישא ללואיזה צ'רמסייד.
פרסומיו המרכזיים

תרגום של ההיסטוריות של הרודוטוס (בשיתוף עם אחיו הנרי רולינסון ועם ג'ון גארדנר וילקינסון), 1858-60;
חמש מונרכיות הגדולות של המזרח העתיק, 1862-67;
מדריך להיסטוריה עתיקה, 1869;
איורים היסטוריים של הברית הישנה, 1871;
מוצא האומות, 1877;
ההיסטוריה של מצרים העתיקה, 1881;
מצרים ובבל, 1885;
ההיסטוריה של פניקיה, 1889;
פרתיה, 1893;
רולינסון חיבר את המאמר "הרודוטוס" במהדורה ה-9 של אנציקלופדיה בריטניקה.
ג'ורג' רודני הבן

| --- | --- |
אין תמונה חופשית
 לידה:  7 באוקטובר 1842 
 פטירה:  21 בספטמבר 1927 (בגיל 84) 
 מדינה:  ארצות הברית ארצות הברית
 השתייכות:   צבא ארצות הברית
 תקופת הפעילות:  1861–1903 (כ־42 שנים)
 דרגה:  בריגדיר גנרל
 פעולות ומבצעים
 מלחמת האזרחים האמריקנית
 
ג'ורג' ברידג'ס רודני (באנגלית: George Brydges Rodney‏; 7 באוקטובר 1842 – 21 בספטמבר 1927) היה קצין בצבא ארצות הברית אשר שירת כמפקד השישי של מחלקת אלסקה, מ-21 באפריל 1874 עד 16 באוגוסט 1874.
ביוגרפיה

רודני נולד ב-7 באוקטובר 1842, והיה בנם של הפוליטיקאי מדלאוור ג'ורג' ב. רודני ומרי ג'יי (דובל) רודני. עם פרוץ מלחמת האזרחים האמריקנית, הוא התגייס לצבא האיחוד ב-23 באפריל 1861, לפלוגת ארטילריה עצמאית שהוקמה בפנסילבניה. הוא הועלה בצבא הסדיר לדרגת לוטננט ראשון ברגימנט הארטילריה ה-4 ב-5 באוגוסט של אותה שנה. הוא קיבל קידום כבוד לדרגת מייג'ור ב-20 בספטמבר 1863.
הוא נשאר בצבא לאחר המלחמה והועלה לדרגת קפטן ב-1869, מייג'ור ב-1892, לוטננט קולונל ב-1899 ולקולונל ב-1901. ב-21 באפריל 1874 הוא מונה למפקד מחלקת אלסקה, וכיהן בתפקיד זה עד 16 באוגוסט 1874. הוא הועלה לדרגת בריגדיר גנרל יום לפני פרישתו מהצבא ב-5 באוגוסט 1903.
הוא היה עמית של המסדר הצבאי של הלגיון הנאמן של ארצות הברית.
הערות שוליים

↑  "Alaska - U.S. States A-D". www.worldstatesmen.org.
1 2  Official Register of Commissioned Officers of the United States Army, 1906. pg. 425.
גביע הזהב 2013

| --- | --- |
 מארחת:  ארצות הברית ארצות הברית
 תקופת התחרות:  7 ביולי 2013 – 28 ביולי 2013 (22 ימים) 
 מספר משתתפות:  12
 הזוכה:   ארצות הברית
 מספר משחקים:  25
 מספר שערים:  67 (2.68 בממוצע למשחק)
 מספר צופים:  907,208 (36,288 בממוצע למשחק)
 מלך השערים:  פנמה גבריאל טורס  ארצות הברית לנדון דונובן  ארצות הברית כריס וונדולובסקי  (5 שערים)
 השחקן המצטיין:  ארצות הברית לנדון דונובן
 → 20112015 ←
 
גביע הזהב של CONCACAF ב-2013 נערך בחודש יולי 2013 בארצות הברית, והיה הטורניר ה-12 של גביע הזהב והמהדורה ה-22 של אליפות צפון אמריקה בכדורגל. התחרות נוהלה על ידי CONCACAF, הגוף המנהל של הכדורגל הצפון-אמריקני והוא נערך בפעם ה-12 ברציפות בארצות הברית.
משתתפות

| נבחרת | סיבת העפלה | מספר הופעות בטורניר | הופעה אחרונה בטורניר | הישג שיא (עד תחילת הטורניר) |
| --- | --- | --- | --- | --- |
|  ארצות הברית | מארחת הטורניר | 11 | 2011 | זכייה בגביע (1991, 2002, 2005, 2007) |
|  מקסיקו | עלתה אוטומטית | 11 | 2011 | זכייה בגביע (1993, 1996, 1998, 2003, 2009, 2011) |
|  קנדה | עלתה אוטומטית | 10 | 2011 | זכייה בגביע (2000) |
|  קוסטה ריקה | זוכת קופה סנטרואמריקאנה 2013 | 10 | 2011 | מקום שני (2002) |
|  הונדורס | סגנית קופה סנטרואמריקאנה 2013 | 10 | 2011 | מקום שני (1991) |
|  אל סלוודור | מקום שלישי בקופה סנטרואמריקאנה 2013 | 7 | 2011 | רבע גמר (2002, 2003, 2011) |
|  בליז | מקום רביעי בקופה סנטרואמריקאנה 2013 | 0 |  |  |
|  פנמה | מקום חמישי בקופה סנטרואמריקאנה 2013 | 5 | 2011 | מקום שני (2005) |
|  קובה | זוכת גביע הקריבים 2012 | 6 | 2011 | רבע גמר (2003) |
|  טרינידד וטובגו | סגנית גביע הקריבים 2012 | 7 | 2007 | חצי גמר (2000) |
|  האיטי | מקום שלישי בגביע הקריבים 2012 | 4 | 2009 | רבע גמר (2002, 2009) |
|  מרטיניק | מקום רביעי בגביע הקריבים 2012 | 3 | 2003 | רבע גמר (2002) |
משחקי הטורניר > שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  פנמה | 7 | 3 | 2 | 1 | 0 | 3 | 1 | 2 |
|  מקסיקו | 6 | 3 | 2 | 0 | 1 | 6 | 3 | 3 |
|  מרטיניק | 3 | 3 | 1 | 0 | 2 | 2 | 4 | -2 |
|  קנדה | 1 | 3 | 0 | 1 | 2 | 0 | 3 | -3 |
| 0 | 1 | 2 |
| --- | --- | --- |
|  קנדה | 0 – 1 | מרטיניק   |
|  מקסיקו | 1 – 2 | פנמה   |
|  פנמה | 1 – 0 | מרטיניק   |
|  מקסיקו | 2 – 0 | קנדה   |
|  פנמה | 0 – 0 | קנדה   |
|  מרטיניק | 1 – 3 | מקסיקו   |
משחקי הטורניר > שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  הונדורס | 6 | 3 | 2 | 0 | 1 | 3 | 2 | 1 |
|  טרינידד וטובגו | 4 | 3 | 1 | 1 | 1 | 4 | 4 | 0 |
|  אל סלוודור | 4 | 3 | 1 | 1 | 1 | 3 | 3 | 0 |
|  האיטי | 3 | 3 | 1 | 0 | 2 | 2 | 3 | -1 |
| 0 | 1 | 2 |
| --- | --- | --- |
|  אל סלוודור | 2 – 2 | טרינידד וטובגו   |
|  האיטי | 0 – 2 | הונדורס   |
|  טרינידד וטובגו | 0 – 2 | האיטי   |
|  הונדורס | 1 – 0 | אל סלוודור   |
|  אל סלוודור | 1 – 0 | האיטי   |
|  הונדורס | 0 – 2 | טרינידד וטובגו   |
משחקי הטורניר > שלב הבתים > בית ג'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ארצות הברית | 9 | 3 | 3 | 0 | 0 | 11 | 2 | 9 |
|  קוסטה ריקה | 6 | 3 | 2 | 0 | 1 | 4 | 1 | 3 |
|  קובה | 3 | 3 | 1 | 0 | 2 | 5 | 7 | -2 |
|  בליז | 0 | 3 | 0 | 0 | 3 | 1 | 11 | -10 |
| 0 | 1 | 2 |
| --- | --- | --- |
|  קוסטה ריקה | 3 – 0 | קובה   |
|  בליז | 1 – 6 | ארצות הברית   |
|  ארצות הברית | 4 – 1 | קובה   |
|  קוסטה ריקה | 1 – 0 | בליז   |
|  קובה | 4 – 0 | בליז   |
|  ארצות הברית | 1 – 0 | קוסטה ריקה   |
משחקי הטורניר > שלב הבתים > דירוג הנבחרות במקום השלישי

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
| אל סלוודור אל סלוודור | 4 | 3 | 1 | 1 | 1 | 3 | 3 | 0  |
| קובה קובה | 3 | 3 | 1 | 0 | 2 | 5 | 7 | -2  |
| מרטיניק מרטיניק | 3 | 3 | 1 | 0 | 2 | 2 | 4 | -2 |
משחקי הטורניר > שלב הנוקאאוט

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | 20 ביולי - אטלנטה | 20 ביולי - אטלנטה |   |   |  |  |   |   |  |  |
|  | 20 ביולי - אטלנטה | 20 ביולי - אטלנטה |   |   |  |  |   |   |  |  |
|  |   מקסיקו |  1 |   |   |  |  |   |   |  |  |
|  |   מקסיקו |  1 |   |   | 24 ביולי - ארלינגטון | 24 ביולי - ארלינגטון |   |   |  |  |
|  |   טרינידד וטובגו |  0 |   |   | 24 ביולי - ארלינגטון | 24 ביולי - ארלינגטון |   |   |  |  |
|  |   טרינידד וטובגו |  0 |   |   |   מקסיקו |  1 |   |   |  |  |
|  | 20 ביולי - אטלנטה | 20 ביולי - אטלנטה |   |   |   מקסיקו |  1 |   |   |  |  |
|  | 20 ביולי - אטלנטה | 20 ביולי - אטלנטה |   |   |   פנמה |  2 |   |   |  |  |
|  |   פנמה |  6 |   |   |   פנמה |  2 |   |   |  |  |
|  |   פנמה |  6 |   |   |  |  |   |   | 28 ביולי - שיקגו | 28 ביולי - שיקגו |
|  |   קובה |  1 |   |   |  |  |   |   | 28 ביולי - שיקגו | 28 ביולי - שיקגו |
|  |   קובה |  1 |   |   |  |  |   |   |   פנמה |  0 |
|  | 21 ביולי - בולטימור | 21 ביולי - בולטימור |   |   |  |  |   |   |   פנמה |  0 |
|  | 21 ביולי - בולטימור | 21 ביולי - בולטימור |   |   |  |  |   |   |   ארצות הברית |  1 |
|  |   הונדורס |  1 |   |   |  |  |   |   |   ארצות הברית |  1 |
|  |   הונדורס |  1 |   |   | 24 ביולי - ארלינגטון | 24 ביולי - ארלינגטון |   |   |  |  |
|  |   קוסטה ריקה |  0 |   |   | 24 ביולי - ארלינגטון | 24 ביולי - ארלינגטון |   |   |  |  |
|  |   קוסטה ריקה |  0 |   |   |   הונדורס |  1 |   |   |  |  |
|  | 21 ביולי - בולטימור | 21 ביולי - בולטימור |   |   |   הונדורס |  1 |   |   |  |  |
|  | 21 ביולי - בולטימור | 21 ביולי - בולטימור |   |   |   ארצות הברית |  3 |   |   |  |  |
|  |   ארצות הברית |  5 |   |   |   ארצות הברית |  3 |   |   |  |  |
|  |   ארצות הברית |  5 |   |   |  |  |   |   |  |  |
|  |   אל סלוודור |  1 |   |   |  |  |   |   |  |  |
|  |   אל סלוודור |  1 |   |   |  |  |   |   |  |  |
משחק הגמר
| 0 | 1 | 2 | 3 | 4 |
| --- | --- | --- | --- | --- |
| 28 ביולי 2013 |  פנמה | 0–1 |  ארצות הברית | סולג'ר פילד, שיקגו |
| 28 ביולי 2013 |  |  | ברק שיאה  69' | סולג'ר פילד, שיקגו |
ג'ורג' פטרי

| --- | --- |

 לידה:  1 בינואר 1790 דבלין, ממלכת אירלנד 
 פטירה:  17 בינואר 1866 (בגיל 76) דבלין, הממלכה המאוחדת של בריטניה הגדולה ואירלנד 
 מקום קבורה:  בית הקברות מאונט ג'רום 
 תחום יצירה:  ציור 
 פרסים והוקרה:  מדליית קנינגהם (1839) 
 
ג'ורג' פטרי (באנגלית: George Petrie ;1 בינואר 1790 –  17 בינואר 1866) היה צייר, מוזיקאי, חוקר עתיקות אירי בתקופה הוויקטוריאנית.
ביוגרפיה

ג'ורג' פטרי בדבלין, אירלנד, וגדל שם, סמוך לכיכר מאונטוי. הוא היה בנו של צייר המיניאטורות ג'יימס פיטרי, יליד אברדין שבסקוטלנד, שהתיישב בדבלין. הוא התעניין באמנות מגיל צעיר. הוא נשלח לבתי הספר והתחנך לאמן, שם. הוא זכה במדליית כסף בשנת 1805, בגיל ארבע עשרה.
קריירה

לאחר נסיעה לאנגליה בחברתם של פרנסיס דנבי וג'יימס ארתור אוקונור, ששניהם היו חברים קרובים שלו, הוא שב לאירלנד שם עבד בעיקר בהפקת סקיצות לתחריטים לספרי נסיעות - כמו המדריכים של רייט לקילרני ודבלין, והמדריך של תומאס קרומוול לטיולים באירלנד.
בסוף שנות ה -20 וה -30 של המאה ה-19, פטרי הפעיל את ועדת העתיקות של האקדמיה המלכותית האירית. הוא היה אחראי לרכישתם של כתבי יד וחפצים איריים חשובים רבים. לכתביו על ארכאולוגיה ואדריכלות אירית מוקדמים הייתה חשיבות רבה, במיוחד חיבורו על המגדלים העגולים של אירלנד, שהופיע בשנת 1845. שכותרתו The Architectural Ecclesiastical of Ireland. לעיתים קרובות הוא מכונה "אבי הארכאולוגיה האירית". סקריו על הקברים בקרוומור רלוונטיים גם בהווה, כמחקר חשוב על האתר.
בשנים 1833–1843 הועסק על ידי תומאס קולבי כראש המחלקה הטופוגרפית (אגף העתיקות) של הסקר האירי. בין אנשי הצוות שלו היו ג'ון אודונובן, מגדולי המלומדים של אירלנד, ויוג'ין אוקורי. מאמר שהוגש לאקדמיה המלכותית האירית בשנת 1834 בנושא ארכיטקטורה צבאית אירית מעולם לא פורסם, אך החיבור שלו על ההיסטוריה והעתיקות של טרה היל פורסם על ידי האקדמיה בשנת 1839.
בתקופה זו פטרי עצמו היה עורך של שני כתבי עת לעתיקות. תרומה מרכזית נוספת של פטרי לתרבות האירית הייתה אוסף המנגינות המסורתיות האיריות שפרסם בשנת 1855 בשם "אוסף פטרי של המוזיקה העתיקה של אירלנד".
כאמן, המדיום החביב עליו היה צבעי מים, שנחשב נחות לעומת ציור השמן. עם זאת, הוא יכול להיחשב כאחד הציירים הרומנטיים האיריים הטובים ביותר בתקופתו. כמה מהיצירות הטובות ביותר שלו הן באוספי הגלריה הלאומית של אירלנד.
הוא זכה שלוש פעמים במדליית קנינגהם של האקדמיה המלכותית האירית: בשנת 1831 על חיבורו על המגדלים העגולים, פעם שנייה בשנת 1834 על החיבור (שאבד) על אדריכלות צבאית אירית, ובפעם השלישית בשנת 1839 על מאמרו על העתיקות של טרה היל.
ג'ורג' פטרי הלך לעולמוב-17 בינואר 1866.
הערות שוליים

↑  G. N. (George Newenham) Wright, W. H. (William Henry) Bartlett, Ireland illustrated : from original drawings by G. Petrie, W.H. Bartlett, & T.M. Baynes : with descriptions, London : H. Fisher, Son, and Jackson, 1800
↑  G. N. (George Newenham) Wright, An historical guide to ancient and modern Dublin. : Illustrated by engravings, after drawings by George Petrie, Esq. To which is annexed a plan of the city., London: : Printed for Baldwin, Cradock, and Joy., 1821
↑  The Petrie Collection of the Ancient Music of Ireland (Petrie, George) – IMSLP, imslp.org
↑  George Petrie, On the History and Antiquities of Tara Hill, The Transactions of the Royal Irish Academy, 1839-01-01
| --- | --- |
בקרת זהויות :  NLI: 987007281148405171  BnF: cb16408574j (data)  GND: 133054454  ISNI: 0000 0000 6685 5993  LCCN: no92000055  NLA: 35419581  NTA: 132962594  RKD: 63010  SNAC: w6tm78r9  SUDOC: 121990168  Trove: 946213  ULAN: 500002322  VIAF: 8564757   WorldCat (עם VIAF): 8564757 
ג'ורג' פטרי, תחריט, עמוד נלסון, 1830
גופאלאסמודרם ראמצ'נדרן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  8 באוקטובר 1922 Ernakulam, הודו 
 פטירה:  7 באפריל 2001 (בגיל 78) צ'נאי, הודו 
 ענף מדעי:  ביולוגיה, פיזיקה, ביוכימיה
 מקום מגורים:  הודו 
 מקום לימודים:  אוניברסיטת קיימברידג'  Indian Institute of Science, Bengaluru  אוניברסיטת מדראס  St Joseph's College, Tiruchirappalli  Sree Rama Varma High School 
 מנחה לדוקטורט:  צ'נדרסקהארה ונקאטה ראמאן 
 מוסדות:  St Joseph's College, Tiruchirappalli 
 פרסים והוקרה:  מדליית סריניוואסה רמנוג'אן (1972)  פרס שאנטי סווארופ בהטנגר למדע וטכנולוגיה (1961)  עמית TWAS  Jawarharlal Nehru Fellowship  עמית החברה המלכותית 
 תרומות עיקריות
 פיתוח דיאגרמת ראמהצ'אנדרן
 
גופאלאסמודרם נריאן לייר ראמצ'נדרן (8 באוקטובר 1922 - 7 באפריל 2001) היה בין המדענים ההודים החשובים של המאה ה-20, אשר תרם רבות בתחומי הביולוגיה והפיזיקה. בתחום הביולוגיה המבנית והביוכימיה נודע בעיקר בזכות דיאגרמת ראמצ'נדרן.
נקודות ציון עיקריות

ראמצ'נדרן נולד בעיר ארנקולום (קוצ'ין) אשר נמצאת בדרום הודו. בשנת 1942 הצטרף למחלקת הפיתוח של הנדסת החשמל במכון למדעים של הודו, אך בעקבות התעניינותו בפיזיקה עבר למחלקה לפיזיקה והשלים כתיבת עבודות מאסטר ודוקטורט תחת פיקוחו של חתן פרס נובל צ'נדרסקהרה ראמן.
בשנת 1947 חקר בעיקר את התכונות הפיזיקליות והאופטיות של גבישים. במהלך מחקרו השתמש בקרני רנטגן על מנת למצוא את טופוגרפית הגביש, דבר אשר תרם רבות למחקר בתחום התפתחות הגבישים. באוניברסיטת קיימברידג' חקר את השימושים של שימוש בפיזור קרני רנטגן והשלים דוקטורט בשנת 1949. לאחר קבלת התואר, חזר למכון למדעים של הודו ועבד כעוזר פרופסור לפיזיקה. בשנת 1952 עבר לאוניברסיטת מדראס כפרופסור וראש המחלקה לפיזיקה והמשיך את עבודתו בתחום פיזיקת גבישים.
בשנת 1954, קבע ביחד עם הקריסטלוגרף גופינאט קארט את המבנה הלולייני המשולש של הקולגן. בשנת 1970 ייסד את היחידה לביופיזיקה מולקולרית במכון למדעים של הודו, לימים הפכה למרכז ללימודים מתקדמים לביופיזיקה וקריסטלוגרפיה.
ראמצ'נדרן וא. לקשמינריאנה פיתחו אלגוריתם לתיקון העווית הנגרמת בטומוגרפיה באמצעות קרני רנטגן ששיפר את איכות התוצאות לאין שעור. בעקבות התיקון החל ייצור המוני של סורקים בקרני רנטגן, אשר מסוגלים ליצור תמונות טומוגרפיות ברזולוציה גבוהה.
בשנת 1999 האגודה הבינלאומית לקריסטלוגרפיה נתנה לראמצ'נדרן את פרס הוולד על "תרומתו היוצאת דופן לתחום הקריסטלוגרפיה". בשנותיו האחרונות לקה ראמצ'נדרן בשבץ ובמחלת פרקינסון, ונפטר בשנת 2001, והוא בן 78.
פיתוח דיאגרמת ראמצ'נדרן

בניסיון לקבוע את האפשרויות השונות בקיפול השרשרת הפוליפפטידית, פיתח ראמצ'נדרן אלגוריתם מתמטי שעומד בבסיס דיאגרמת ראמהצ'אנדרן (מכונה גם מפת רמצ'אנדרן). דיאגרמה זו ממפה את הזוויות בין הקשרים הכימיים לאורך שרשרת חומצות האמינו המרכיבות חלבון נתון. בהפשטה, הדיאגרמה מתבססת על שתי הנחות יסוד:
כל אטום בשרשרת הפוליפפטידית מיוצג ככדור קשיח.
אסורות קונפורמציות בהן המרחק בין שני אטומים קטן מסכום הרדיוסים בשל הפרעה מרחבית (הפרעה סטרית).
דיאגרמה זו פורסמה בשנת 1963 בירחון לביולוגיה מולקולרית והפכה לכלי חיוני בקביעת המבנה המרחבי של החלבון. כיום משמשת הדיאגרמה בעיקר לאימות וחשיפת שגיאות במבנים מוצעים של חלבונים.
| --- | --- |
בקרת זהויות :  BIBSYS: 90107873  CiNii: DA02084930  GND: 128307986  ISNI: 0000 0001 0957 6426  LCCN: n82152795  NKC: jn19992000945  NLA: 35440429  NTA: 067687652  SNAC: w6sx753b  SUDOC: 081506457  Trove: 953601  VIAF: 18272273   WorldCat (עם VIAF): 18272273 
דיאגרמת ראמצ'נדרן
גוסטב נוימן

| --- | --- |

 לידה:  15 בדצמבר 1838 גליביצה, ממלכת פרוסיה 
 פטירה:  16 בפברואר 1881 (בגיל 42) Znamensk, Kaliningrad Oblast, רוסיה 
 מקצוע נוסף:  משפטן
 מדינה:  גרמניה
 
גוסטב ריכארד לודוויג נוימן (בגרמנית: Gustav Richard Ludwig Neumann;‏ 15 בדצמבר 1838, גלייביץ – 16 בפברואר 1881, אלנבורג, מחוז ולאו (גר'), פרוסיה המזרחית) היה שחמטאי גרמני.
קריירה

נוימן הפסיד בדו-קרב בלייפציג ללואיס פאולסן +3 -5 =3 (+ ניצחונות – הפסדים = תוצאות תיקו) 1864. בשני דו-קרבות שקיים בפריז, בשנת 1867 ניצח את שמעון אברמוביץ וינוור ואת סלסו זופידה בתוצאה זהה +3 -0 =0. בדו-קרב נגד שמואל רוזנטל ניצח נוימן +12 -2 =8.
במהלך שנות ה-60' המאוחרות של המאה ה-19 נוימן היה אחד מטובי השחמטאים בעולם. הוא ניצח בתחרות ברלין 1865 בתוצאה הנדירה +34 -0 =0 (פעם ראשונה ששחקן צבר 100% בתחרות חשובה), מקום ראשון באלברפלד 1865, מקום ראשון בדנדי 1867, רביעי בפריז 1867 (ניצח: איגנץ קוליש ), חלק מקום 3–4 בתחרות באדן-באדן 1870 (ניצח: אדולף אנדרסן) ומקום שני, אחרי אדולף אנדרסן בתחרות אלטונה 1872. מחלת נפש קשה מנעה ממנו להמשיך ולשחק אחרי שנת 1872.
בין השנים 1864–1867 ייסד וערך נוימן, בצוותא עם אדולף אנדרסן, את העיתון Neue Berliner Schachzeitung.
מספריו

Die neueste Theorie und Praxis des Schachspieles (1864) (zusammen mit B. Suhle)
Leitfaden für Anfänger im Schachspiel (1865),
A. Anderssens Schachpartien aus den Jahren 1864 und 1865 (1865)
Das Schachspiel und seine Abarten (1866)
ג'ורג' פיליפ ריינאגל

| --- | --- |

 לידה:  1802 לונדון, הממלכה המאוחדת של בריטניה הגדולה ואירלנד 
 פטירה:  6 בדצמבר 1835 (בגיל 33 בערך) לונדון, הממלכה המאוחדת של בריטניה הגדולה ואירלנד 
 תחום יצירה:  אומנות ימית 
 הושפע על ידי:  רמזי ריצ'רד ריינאגל 
 
ג'ורג' פיליפ ריינאגל (באנגלית: George Philip Reinagle;‏ 1802 – 6 בדצמבר 1835) היה צייר ימי אנגלי, בנו הצעיר של רמזי ריצ'רד ריינאגל.
ביוגרפיה

הוא היה תלמיד של אביו, אבל הוא התמחה בנושאים ימיים על ידי העתקת יצירותיהם של הציירים ההולנדיים לודולף בקאויזן, ווילם ואן דה ולדה. הוא הציג לראשונה באקדמיה המלכותית ב-1822, כששלח דיוקן של ג'נטלמן; אבל ב-1824 הוא תרם 'ספינה בסערה שיורה אות מצוקה', ו'רוגע', וב-1825 'צי הולנדי במאה השבע-עשרה ', ונושאים ימיים נוספים בשנים הבאות.
בשנת 1827 הוא נכח על סיפון ספינה בקרב נאווארינו ובשובו צייר, ופרסם בשנת 1828, 'איורים של קרב נאווארינו', ואחריו 'איורים של ההתרחשויות בכניסה של מפרץ פטרס בין השייטת האנגלית לצי הטורקים 1827". הוא גם צייר אירועים מעימותים אלה, שהוצגו ב-1829, 1830 ו-1831. הוא נכח עם הצי האנגלי על חוף פורטוגל ב-1833 ותמונתו של 'הניצחון המפואר של אדמירל נאפייר' הייתה אחת מתרומתו לאקדמיה המלכותית ב-1834.
ארבעה נושאי חיל הים ב-1835 היו עבודותיו האחרונות שהוצגו.
הוא עבד הן בשמן והן בצבעי מים, וניבאו לו הצלחה גדולה כצייר של יצירות ספנות וימיות. עבודותיו הופיעו גם במוסד הבריטי, ומדי פעם באגודת האמנים הבריטים.
ריינגל נפטר בקמדן טאון, לונדון, ב-6 בדצמבר 1835, בגיל 33.
גלריה

קרב נאוואירינו
פיצוץ אניה טורקית בקרב נאווארינו
עימות בין הצי האנגלי והטורקי
הערות שוליים

↑  Graves, R. E. (1896). "Reinagle, George Philip (1802–1835), marine painter". Dictionary of National Biography Vol. IIL. Smith, Elder & Co. Retrieved 27 February 2008. The first edition of this text is available at Wikisource: "Reinagle, George Philip" . Dictionary of National Biography. London: Smith, Elder & Co. 1885–1900.
| --- | --- |
בקרת זהויות :  ISNI: 0000 0000 6709 8971  NLG: 77758  RKD: 66113  SNAC: w62d3195  Trove: 958478  ULAN: 500000683  VIAF: 92462962   WorldCat (עם VIAF): 92462962